  Туспуктэм: vk.com (Александр Бречалов) Майя Бывальцева Удмуртиысь ӝог эмъюрттэт сётӥсь станциос 17 машина – вить УАЗ но 12 «газель» – басьтӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Машинаос Воткаысь, Кезысь, Нылгаысь, Пычасысь, Сьӧлтаысь, Алнашысь, Глазкарысь, Сарапулысь, Ижкарысь эмъяськонниосы кошкизы. Нимысьтыз транспортын дефибриллятор, электрокардиограф, тыосты шокатӥсь аппарат, эм газъёс сётӥсь огъет, кислород ингалятор вань. « Берло куинь арскын ӝог эмъюрттэт сётӥсь ёзэсмы 106 выль машина басьтӥз. Туннэ паркын 230-лэсь трос машина, 65 процентэз со пӧлысь – 5 арлэсь "егит" » Александр Бречалов, Удмуртилэн тӧроез Солэн кылъёсызъя, элькунын 126 бригадаос ӝог эмъюрттэт сёто. Котькуд нунал соос 1 сюрс 500 пала ӧтёнъёсъя потало. Тодэ вайытом, Удмуртиысь тазалыкез утёнъя министерство поликлиникаослэсь выль ар праздникъёс вылтӥ, 30-тӥ толсурысен 8-тӥ толшорозь, ужан радлыксэс юнматӥз. Тегъёс: тазалыкезутён ӝогэмъюрттэтсётон автомашинаос Ижкар Удмуртия  